27 красавіка ў рамках штогадовага праекта “Мастак і горад” адкрыецца вулічная выстава “Залатая калекцыя”. Лепшыя творы жывапісу і графікі старэйшых майстроў і прадстаўнікоў сярэдняга пакалення мастакоў з калекцыі НЦСМ у выглядзе рэпрадукцый будуць прадстаўлены гараджанам традыцыйна на плошчы Якуба Коласа. Генеральным партнёрам праекта ўжо на працягу шматлікіх гадоў выступае банк “ВТБ”. Арганізатары выставы “Мастак і горад” — Міністэрства культуры, Мінскі гарвыканкам, НЦСМ.